Kont ilni ma nħoss daqshekk adrenalina minn mindu tlift il- kumpass . Esperjenza liema bħalha : tara dawk in- nies japprezzaw dak li tkun ilek taħdem fuqu għal ħafna żmien . Emozzjonijiet ta' darba , uniċi . Ma stennejtx kumplimenti , imma l- fatt li kellhom par għajnejn iżebbġu kien ukoll biżżejjed għalija . Nerġa' min hawn nirringrazzja lil dawk kollha li ġew u lil dawk li forsi għad beħsiebhom jiġu . Nerġa' intenni li għal min irid aktar informazzjoni fuq fejn jinsab eżattament il- Forn ġewwa l- Birgu jista' jikklikkja fuq . Min saħansitra lanqas il- Birgu ma jaf fejn qiegħed allura jista' jmur f' dil- u jfittex min hemm . Qed nieħu pjaċir nisimgħek tgħid hekk . Mill- ftit li rajt fuq is- sit ma narax għalfejn ix- xogħol tiegħek m' għandux ikun apprezzat . Jiena kif għidtlek , nipprova naqbeż qabża s' hemm il- ġimgħa li ġejja . Xtaqt li kieku kelli l- eskużiva l- aħħar darba imma dakinhar kellna nitilqu ħarira kmieni : P Għadni kemm dħalt fis- sit tiegħek u xtaqt ngħidlek li għoġbitni ħafna l- kollezzjoni fotografika tiegħek , b' mod speċjali s- sezzjoni Marine , il- kiwi maqsum bis- sikkina mdeffsa ġo fih tqattar demm iswed , u fuq kollox ritratt li hemm tal- baħar fis- sezzjoni minimalista , bid- dija tax- xemx donnha qed tindika mogħdija lejn ix- xefaq però li tintemm f' nofs triq . Jekk tinżel sa l- irdumijiet ta' l- Imnajdra f' xi t- 3 ta' wara nofsinhar dik il- mogħdija taraha tispiċċa fejn tibda Filfla . . . għalija taf tkun xbieha mill- aktar mistika , speċjalment fl- aħħar tas- sajf . Issa nasal wasla sal- Birgu fil- jiem li ġejjin ħa nara l- wirja . Prosit ħafna . Roderick - Grazzi għal darb ' oħra tal- kummenti tiegħek . Dakinhar li rajtni konna ġebbidna hemmhekk sa xis - 2 am . Qas bqajt nara bin- ngħas u konna għadna ma lestejniex kollox ! Meta trid tiġi , f' idejk . antoine - Dak tal- baħar ittieħed Dingli cliffs , ftit il- bogħod minn fejn qed isemmi int jekk nibqgħu mexjin tul il- kosta tal- punent . U dak tfaju wkoll għall- ezibizzjoni , kulħadd donnu ġibidlu l- attenzjoni . Pero jien rarissimu nieħu ritratti bejn Ġunju u Settembru kif issuggerejtli int . Ix- xemx tkun qawwija wisq u s- sema aktar tkun bajda jew celesta ċara milli dak il- blu ta novembru / dicembru . Pero nirringrazzjak tas- suġġeriment , lejn dawk in- naħat mort spiss u naf il- ġmiel li hemm . Xi ħaġa oħra li nsejt ngħid huwa li jekk jogħġobkom iffirmaw il- guestbook . Huma dawn il- kummenti tagħkom ( kemm it- tajbin kif ukoll il- ħżiena ! ) li jzommuni għaddej noħloq dawk l- istampi u nilghab b' kull tip ta' dawl immaġinabbli . tara dawk in- nies japprezzaw dak li tkun ilek taħdem fuqu għal ħafna żmien Nista nara għaliex in- nies japprezzaw ix xogħol tiegħek . ħallejtni imbelha . għandek talent kbir u nawguralek li tibqa issib inspirazjoni u motivazjoni biex tkompli . Talent imprezzabbli għandek sieħeb . Nawguralek kull suċċess bil- wirja , Ken . Sfortunatament , liċenzja tas- sewqan m' għandix u biex nasal s' hemm b' tal- linja hi tikka kedda bħalissa . Nittamma li 'l quddiem ikolli opportunita' nara xogħlok f' xi wirja oħra . Kenneth ( l- ieħor ) Ilbieraħ filgħaxija mort sal- Forn biex nara l- wirja . Bqajt impressjonat . Għandek talent sieħeb - sfruttah tajjeb ! Grazzi ħafna l- imghallem . . . qed nagħmel id- dover tiegħi t' artist , dak kollox .